**GYVSIDABRIO POROZIMETRO “POROMASTER 33” PERVEŽIMO IR INSTALIACIJOS NAUJOSE PATALPOSE PASLAUGŲ SUTARTIS NR. \_\_\_\_\_\_**

Vilnius

**Vilniaus Gedimino technikos universitetas** (toliau - Užsakovas arba VILNIUS TECH), atstovaujamas rektoriaus Romualdo Kliuko, veikiančio pagal universiteto statutą, ir **UAB „Labostera“** (toliau – Teikėjas), juridinio asmens kodas 300084574, atstovaujama direktoriaus Vytauto Aikevičiaus, veikiančio pagal įmonės įstatus, toliau Užsakovas ir Teikėjas kartu vadinami – Šalimis, o kiekvienas atskirai – Šalimi, sudaro šią sutartį (toliau – Sutartis).

**1. Sutarties dalykas**

1.1. Šia sutartimi Teikėjas įsipareigoja suteikti perkėlimo paslaugas (toliau – Paslaugos). Paslaugas apimtys, apibūdinimai ir paslaugų teikimo sąlygos ir reikalavimai pateikti Techninėje specifikacijoje (Sutarties 1 priedas).

**2. Sutarties kaina ir atsiskaitymo tvarka**

2.1. Pradinė Sutarties vertė – 7 300,00 EUR be pridėtinės vertės mokesčio (toliau – PVM).

Sutarties kaina įskaitant PVM ir visus kitus galiojančius mokesčius – 8 833,00 *(aštuoni tūkstančiai aštuoni šimtai trisdešimt trys eurai, 00 ct)* EUR.

Į Paslaugų kainą yra įskaičiuoti visi mokesčiai ir visos Teikėjo išlaidos, apimančios viską, ko reikia visiškam ir tinkamam Sutarties įvykdymui (įskaitant PVM sąskaitų faktūrų pateikimo naudojantis informacinės sistemos „SABIS“ priemonėmis išlaidas).

2.2. PVM sąskaita-faktūra išrašoma suteikus Paslaugas. Apmokėjimo terminas nuo PVM sąskaitos-faktūros išrašymo ir pateikimo dienos Užsakovui negali būti ilgesnis kaip 14 (keturiolika) dienų.

2.3. Suteikus Paslaugą, Teikėjas surašo Paslaugų priėmimo-perdavimo aktą.

2.4. Teikėjas PVM sąskaitas – faktūras privalo pateikti naudojantis elektronine paslauga „SABIS“.

2.5. Kainodaros taisyklė: Vadovaujantis Kainodaros taisyklių nustatymo metodikos, patvirtintos Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95, (aktualia redakcija), pasirenkamas sutarties **fiksuotos kainos** apskaičiavimo būdas.

**3**. **Šalių teisės ir pareigos**

3.1. Teikėjas įsipareigoja:

3.1.1. tinkamai, laiku ir kokybiškai suteikti Paslaugas laikantis Sutartyje ir Techninėje specifikacijoje nustatytu terminu ir tvarka. Paslaugų suteikimo terminas 60 kalendorinių dienų nuo Sutarties pasirašymo dienos. Terminas gali būti pratęstas vieną kartą ne daugiau kaip 20 kalendorinių dienų. esant pagrįstoms raštu išdėstytoms nenumatytoms aplinkybės, kurių nebuvo galima numatyti iš anksto.

3.1.2.užtikrinti, kad Paslaugos atitiktų visus Techninėje specifikacijoje (Sutarties 1 priedas) nurodytus reikalavimus;

3.1.3.Teikiant Paslaugas nepažeisti šalia Paslaugų teikimo vietos esančių pastatų konstrukcijų, apdailos bei patalpose esančių įrenginių. Teikėjas pažeidęs pastato konstrukcijas, apdailą bei patalpose esančius įrengimus, per terminą, kurį suderina su Užsakovu, turi atstatyti savo lėšomis;

3.1.4. vykdyti Užsakovo teisėtus nurodymus, susijusius su Sutarties vykdymu;

3.1.5. išlaikyti profesinį konfidencialumą;

3.1.6. atlikti Paslaugas laikantis galiojančių Lietuvos Respublikos įstatymų, kitų teisės aktų, teikti Paslaugas kaip įmanoma rūpestingai bei efektyviai, įskaitant, bet neapsiribojant, Paslaugų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius ir žinias;

3.1.7. teikiant Paslaugas nepažeisti trečiųjų asmenų teisių bei teisėtų interesų;

3.1.8. nedelsiant informuoti Užsakovą apie bet kokias aplinkybes, trukdančias arba galinčias sutrukdyti laiku ir kokybiškai teikti Paslaugas;

3.1.9. atsakyti už šia Sutartimi prisiimtų įsipareigojimų pažeidimą Sutartyje ir teisės aktuose nustatyta tvarka.

3.1.10. laikytis aplinkos apsaugos reikalavimų: atsisakyti popierinių priėmimo-perdavimo aktų ir sąskaitų, visą dokumentaciją rengti elektronine forma, kuri VILNIUS TECH turi būti pateikta tik elektroniniu formatu, visi reikalingi dokumentai turi būti pateikti ir pasirašyti elektroniniu būdu, o susitikimai vykti nuotoliniu būdu.

3.2. Teikėjas turi teisę:

3.2.1. gauti apmokėjimą Sutartyje nustatyta tvarka, su sąlyga, kad jis tinkamai, kokybiškai ir laiku vykdo Sutartį;

3.2.2. gauti iš Užsakovo informaciją, pagrįstai reikalingą šios Sutarties tinkamam įvykdymui;

3.2.3. Teikėjas turi kitas Sutartyje ir Lietuvos Respublikoje galiojančiuose teisės aktuose numatytas teises ir pareigas.

3.3. Užsakovas įsipareigoja priimti tinkamas, kokybiškas, laiku ir tinkamai suteiktas Paslaugas, bei už jas sumokėti Teikėjui Sutartyje nustatyta tvarka.

3.4. Užsakovas turi teisę:

3.4.1. kontroliuoti Sutarties vykdymą bei duoti Teikėjui nurodymus, kad būtų tinkamai, kokybiškai ir laiku įvykdyta Sutartis;

3.4.2. nemokėti Teikėjui už netinkamai, nekokybiškai ir/ar ne laiku suteiktas Paslaugas.

3.4.3. Užsakovas turi ir kitas Sutartyje ir Lietuvos Respublikoje galiojančiuose teisės aktuose numatytas teises ir pareigas.

3.5. Teikėjas yra vienintelis atsakingas asmuo, jei trečiosios šalys pateiktų reikalavimų dėl jų patirtos žalos turtui ar asmeniui, padarytos Teikėjo ar jo darbuotojų vykdant sutartį, Teikėjas garantuoja galimų nuostolių atlyginimą Užsakovui.

**4.** **Ginčų sprendimas, sutarties papildymas ir nutraukimas**

4.1. Visi ginčai, nesutarimai ir pretenzijos, kurie gali kilti tarp Šalių dėl Sutarties taikymo ir aiškinimo, sprendžiami derybomis, tarpusavio sutarimu ir bendradarbiavimo pagrindu. Nepavykus nesutarimų išspręsti minėtais būdais, visi ginčai, nesutarimai, pretenzijos ir reikalavimai, kylantys dėl Sutarties taikymo, vykdymo bei aiškinimo, sprendžiami Lietuvos Respublikos įstatymų nustatyta tvarka teisme ar arbitraže.

4.2. Sutartis gali būti nutraukta raštišku Šalių susitarimu, tačiau tik dėl objektyvių aplinkybių, kurių nebuvo galima numatyti ir dėl kurių Sutarties vykdymas vienai iš Šalių labai pasunkėja ar tampa neįmanomas. Apie Sutarties nutraukimą kita Šalis turi būti raštu informuota ne vėliau kaip prieš 14 kalendorinių dienų.

4.3. Vienašališkai nutraukti Sutartį, kai kuri nors Šalis nevykdo Sutartyje numatytų reikalavimų, galima ne vėliau kaip prieš 14 kalendorinių dienų raštu įspėjus apie tai įsipareigojimų nevykdančią Šalį.

4.4. Sutarties nutraukimas neatleidžia Šalių nuo prievolės įvykdyti iki Sutarties nutraukimo neįvykdytus savo įsipareigojimus.

**5. Sutarties galiojimas**

5.1. Sutartis įsigalioja nuo jos pasirašymo dienos ir galioja iki visiškų abiejų šalių sutartinių įsipareigojimų įvykdymo.

5.2. Sutarties sąlygos sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Lietuvos Respublikos viešųjų pirkimų įstatymo 17 straipsnyje nustatyti principai ir tikslai bei tokius Sutarties sąlygų pakeitimus, kurie atitinka Lietuvos Respublikos viešųjų pirkimų įstatymo 89 straipsnio nuostatas.

5.3. Sutartis sudaryta lietuvių kalba, pasirašoma kvalifikuotais elektroniniais parašais.

5.4. Už Sutarties tinkamą vykdymą atsakingi:

5.5.1. Užsakovo atstovas (įskaitant teisę pasirašyti Paslaugų perdavimo – priėmimo aktus) – Valentin Antonovič, tel. +370 699 18635, el.p. [valentin.antonovic@vilniustech.lt](mailto:valentin.antonovic@vilniustech.lt).

5.5.2. Teikėjo atstovas – Vytautas Aikevičius tel. +370 686 44668 ; el.p. [info@labostera.lt](mailto:info@labostera.lt)

**6. Sutarties priedai**

6.1. 1 priedas. Techninė specifikacija su priedais;

6.2. Sutarties 1 priedais yra neatskiriama jos dalis.

**ŠALIŲ REKVIZITAI**

|  |  |
| --- | --- |
| **Teikėjas**  UAB Labostera  Juridinio asmens kodas: 300084574  Adresas: Chemijos g. 13, LT-51327, Kaunas  Tel. +370 686 44668; +370 37 732042  El. p. [info@labostera.lt](mailto:info@labostera.lt)  A/s LT577044060007891962  AB SEB bankas  Direktorius  Vytautas Aikevičius | **Užsakovas**  Vilniaus Gedimino technikos universitetas  Juridinio asmens kodas: 111950243  Adresas: Saulėtekio al. 11, 10223 Vilnius  Tel. +370 5 274 5030  El. p. [vilniustech@vilniustech.lt](mailto:vilniustech@vilniustech.lt)  A/s LT327300010002459012  AB Swedbank  Rektorius  Romualdas Kliukas |

**Priedas Nr. 1**

**GYVSIDABRIO POROZIMETRO “POROMASTER 33” PERVEŽIMO IR INSTALIACIJOS NAUJOSE PATALPOSE TECHNINĖ SPECIFIKACIJA**

1. **Pirkimo objektas** - Gyvsidabrio porozimetro “Poromaster 33” pervežimas ir instaliacija naujose patalposeSaulėtekio al. 11, Vilnius.
2. **Užsakovas.** Vilniaus Gedimino technikos universitetas (toliau – VILNIUS TECH), Saulėtekio al. 11, Vilnius.
3. Pirkimo apimtys – Gyvsidabrio porozimetro “Poromaster 33” pervežimas ir instaliacija.
4. **Reikalavimai Įrangai ir jos montavimui:** Gyvsidabrio porozimetro “Poromaster 33” pervežimas iš Linkmenų g. į Saulėtekio al. ir instaliacija naujose patalpose, apimtyje žemiau pateiktų darbų.

4.1. Poromaster 33 visiško funkcionalumo ir eksplotacinių sąlygų patikrinimas bei įvertinimas:

* testų su standartiniais bandiniais atlikimas, įvertinimas.
* vakuumo palaikymas ir vakuuminės sistemos patikrinimas ir įvertinimas.
* automatinės dujinės sistemos patikrinimas ir darbo įvertinimas.
* Įrangos išmontavimas (atjungimas nuo automatinės sistemos ir dujų baliono, nuo vakuumo siurblio).
* Išmontuotų dalių įpakavimas ir paruošimas transportavimui.
* Pagrindinės įrangos įtvirtinimas ir įpakavimas.

4.2.  Poromaster 33 pakrovimas ir transportavimas:

* įrangos išnešimas iš patalpų ir pakrovimas į transporto priemonę
* įrangos transportavimas iš Linkmenų g. 28 į Saulėtekio al.11
* įrangos iškrovimas iš transporto priemonės ir nugabenimas iki instaliacijos patalpų Saulėtekio al.11

4.3. Įrangos transportavimo draudimas: krovinio pažeidimas transportuojant, krovinio ar jo dalies sunaikinimas, dingimas, gaisras.

4.4. Poromaster 33 instaliacija:

* įrangos išpakavimas
* sustatymas įrangai paskirtoje vietoje
* įrangos sumontavimas
* įrangos pajungimas prie automatinės dujų sistemos
* įrangos pajungimas prie vakuuminės sistemos
* įrangos įjungimas ir funkcionalumo patikrinimas atliekant standartinius bandymus
* įrangos kalibravimas
* techninis aptarnavimas.

5. **Atlikimo terminas:**

* 1. Sutartis įsigalioja, kai sutartį pasirašo abi sutarties šalys ir galioja iki visiško tarpusavio sutartinių įsipareigojimų įvykdymo. Paslaugos atliekamos per 60 kalendorinių dienų po sutarties pasirašymo.
  2. Terminas gali būti pratęstas vieną kartą ne daugiau kaip 20 kal. d. esant pagrįstoms raštu išdėstytoms nenumatytoms aplinkybės, kurių nebuvo galima numatyti iš anksto.

1. **Apmokėjimo sąlygos ir terminai:** Perkančioji organizacija tiekėjui sumoka per 14 kalendorinių dienų nuo priėmimo-perdavimo akto pasirašymo ir sąskaitos-faktūros gavimo dienos. Vadovaujantis LR Viešųjų pirkimų įstatymu, sąskaita faktūra turi būti teikiama naudojantis Sąskaitų administravimo bendrosios informacinės sistemos (SABIS) priemonėmis.
2. Teikėjas įsipareigoja laikytis aplinkos apsaugos reikalavimų: atsisakyti popierinių priėmimo-perdavimo aktų ir sąskaitų, visą dokumentaciją rengti elektronine forma, kuri VILNIUS TECH turi būti pateikta tik elektroniniu formatu, visi reikalingi dokumentai turi būti pateikti ir pasirašyti elektroniniu būdu, o susitikimai vykti nuotoliniu būdu.